id en id id en en en en en ar en en nl id hbs_lat az id id id ms id id en id id id id id id ms id id id id id nds tr en id en en tl tl en tr id en de ms id id id ms ms id de id tr pl en sl en en en en en en id de en en en ar ast en ms
Heli mendarat cemas di padang KB - abdnaddin
Ingin Berkisah Dengan Cara Sendiri
Home Unlabelled Heli mendarat cemas di padang KB
✔ abd naddin Diterbitkan 11:32 PTG
Hujan lebat di Kota Kinabalu, begitu yang saya dengar melalui percakapan antara Kapten Ridzwan dan menara kawalan.
Tapi kami harus pulang dan perlu sampai di ibu negeri sebelum jam 5.00 petang.
Di Kampung Andap Bangau Sikuati, cuaca agak baik. Tetapi dikhabarkan hujan sudah melanda ibu kota.
"Kita cuba, setakat mana boleh terbang," kata Kapten.
Heli yang kami naiki terbang beberapa minit sebelum jam 4 petang. Ia terbang rendah menyusuri pantai.
Kami perlu singgah di Kota Belud, kerana Ampal, penyanyi terkenal Sabah itu turun di sana. "Nanti kami drop kamu disana," kata Datuk Rahim.
"Jangan drop Datuk,kalau drop nanti tak hidup lagi," katanya bercanda.
Ketika kami sampai di atas langit Rampayan, hujan gerimis sudah turun. Tidak lama kemudian heli hinggap di Padang Kota Belud untuk menurunkan Ampal kerana beliau dijangka membuat persembahan di Kota Belud malam ini.
Penyanyi yang terkenal dengan lagu `orang kita' itu telah berjaya menghiburkan peminatnya dalam sambutan Pesta Kaamata di Kampung Andap Bangau dengan lagu-lagu dan telatahnya.
Selepas itu, kami terbang lagi dengan harapan dapat menembus cuaca atau paling tidak pun turun di padan pekan Tuaran.Di sana lebih dekat.
Tetapi sesampainya berhampiran Penimbawan, mendung tebal kelihatan dan di kejauhan sana hujan turun dengan lebatnya.
Kami terpaksa berpatah balik dan kemudian turun semula di padang pekan Kota Belud.
Selepas itu, kami minum di Mayang Sari sementra kapten terpaksa menunggu mengawasi helikopternya.
Biasanya heli tidak boleh terbang kala hujan turun atau tidak dibenarkan terbang di waktu malam kerana tidak mempunyai lampu.
Sambil makan soto di Restoran Mayang Sari itu saya sempat menghantar nota wartawan kepada Sdr.Lichong, Eksekutif Editor kami yang prihatin itu dan memberitahukan peristiwa yang telah menimpa kami.
Syukurlah juga kerana sempat bersembang dengan YB Datuk Haji Abdul Rahim Bakri, Timbalan Menteri Pengangkutan, Haji Sairin, Saidi, kemudian Ampal dan krunya, Mohd.Fairuz wartawan TV3.
Kapten terpaksa meletakkan helikopternya di Balai Polis dan kami meneruskan perjalanan menerobos senja ke Kota Kinabalu. Di pertengahan jalan di hadapan Putrajaya Telipok kereta bersusun kerana kesesakan.Kami mencuba laluan ke jalan Telipok tetapi kemudian juga dinaiki air namun kami dapat melaluinya.
Kami sampai di KK tetapi kemudian tak sampai hati menghampakan pelawaan Datuk Rahim yang mengajak kami makan di sebuah restoran di Tanjung Aru.
Artikel Berkaitan Penulis Email
Berlangganan artikel terbaru dari blog ini langsung via email
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
“Di sini, bunga keladi di jual dengan harga gila-gila,”, kata prof nik rakib
Terima kasih Telum Media kerana menyenaraikan blog abdnaddin.com dalam PR media Asia
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
kuntuman putih bunga dan tahun 2022 yang lebih menyerlah
Kenali Saya Abd Naddin Haji Shaiddin